nibzard/narodne-novine-full-text-markdown huggingface dataset:
## Odluka o izboru članice i prestanku mandata člana Odbora za lokalnu i područnu (regionalnu) samoupravu Hrvatskoga sabora

### NN 30/2014 (5.3.2014.), Odluka o izboru članice i prestanku mandata člana Odbora za lokalnu i područnu (regionalnu) samoupravu Hrvatskoga sabora

HRVATSKI SABOR

524

Na temelju članka 81. Ustava Republike Hrvatske i članaka 46. i 115. Poslovnika Hrvatskoga sabora, Hrvatski sabor na sjednici 28. veljače 2014., donio je

ODLUKU

O IZBORU ČLANICE I PRESTANKU MANDATA ČLANA ODBORA ZA LOKALNU I PODRUČNU (REGIONALNU) SAMOUPRAVU HRVATSKOGA SABORA

I.

Za članicu Odbora za lokalnu i područnu (regionalnu) samoupravu Hrvatskoga sabora bira se NADA MURGANIĆ.

II.

Dana 31. siječnja 2014. dužnost člana Odbora za lokalnu i područnu (regionalnu) samoupravu Hrvatskoga sabora prestao je obnašati DAMIR JELIĆ, zbog prestanka obnašanja zastupničke dužnosti.

Klasa: 021-13/14-12/06

Zagreb, 28. veljače 2014.

HRVATSKI SABOR

Predsjednik

Hrvatskoga sabora

Josip Leko, v. r.

Odluka, NN 30/2014-524
## Odluka o razrješenju člana i izboru članice Nacionalnog vijeća za praćenje provedbe Strategije suzbijanja korupcije

### NN 30/2014 (5.3.2014.), Odluka o razrješenju člana i izboru članice Nacionalnog vijeća za praćenje provedbe Strategije suzbijanja korupcije

HRVATSKI SABOR

525

Na temelju članka 81. Ustava Republike Hrvatske i članka 4. Odluke o Nacionalnom vijeću za praćenje provedbe Strategije suzbijanja korupcije, Hrvatski sabor na sjednici 28. veljače 2014., donio je

ODLUKU

O RAZRJEŠENJU ČLANA I IZBORU ČLANICE NACIONALNOG VIJEĆA ZA PRAĆENJE PROVEDBE STRATEGIJE SUZBIJANJA KORUPCIJE

I.

Razrješuje se član Nacionalnog vijeća za praćenje provedbe Strategije suzbijanja korupcije DRAGUTIN LESAR, na osobni zahtjev.

II.

Za članicu Nacionalnog vijeća za praćenje provedbe Strategije suzbijanja korupcije bira se NANSI TIRELI.

Klasa: 021-13/14-12/03

Zagreb, 28. veljače 2014.

HRVATSKI SABOR

Predsjednik

Hrvatskoga sabora

Josip Leko, v. r.

Odluka, NN 30/2014-525
## Odluka o opozivu izvanrednog i opunomoćenog veleposlanika Republike Hrvatske u Republici Cipru, sa sjedištem u Rimu

### NN 30/2014 (5.3.2014.), Odluka o opozivu izvanrednog i opunomoćenog veleposlanika Republike Hrvatske u Republici Cipru, sa sjedištem u Rimu

30 05.03.2014 Odluka o opozivu izvanrednog i opunomoćenog veleposlanika Republike Hrvatske u Republici Cipru, sa sjedištem u Rimu

PREDSJEDNIK REPUBLIKE HRVATSKE

526

Na temelju odredbe članka 99. stavka 3. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 5/14 – Odluka Ustavnog suda Republike Hrvatske), članka 22. Zakona o vanjskim poslovima (»Narodne novine« broj 48/96, 72/13 i 127/13) i točke II. podtočke 7. Odluke o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 5. siječnja 2012., te uz prethodni supotpis predsjednika Vlade Republike Hrvatske, klasa: T-018-07/13-02/33, urbroj: 5030115/1-14-08 od 19. veljače 2014., donosim

ODLUKU

O OPOZIVU IZVANREDNOG I OPUNOMOĆENOG VELEPOSLANIKA REPUBLIKE HRVATSKE

Prof dr. sc. DAMIR GRUBIŠA, izvanredni i opunomoćeni veleposlanik Republike Hrvatske u Talijanskoj Republici, sa sjedištem u Rimu, opoziva se dužnosti izvanrednog i opunomoćenog veleposlanika Republike Hrvatske u Republici Cipru, sa sjedištem u Rimu.

Ova Odluka stupa na snagu 28. veljače 2014. godine.

Klasa: 018-07/14-02/08
Urbroj: 71-05-03/1-14-2
Zagreb, 24. veljače 2014.

Predsjednik
Republike Hrvatske
Ivo Josipović, v. r.

Odluka, NN 30/2014-526
## Odluka o postavljanju izvanrednog i opunomoćenog veleposlanika Republike Hrvatske u Republici Cipru, sa sjedištem u Ateni

### NN 30/2014 (5.3.2014.), Odluka o postavljanju izvanrednog i opunomoćenog veleposlanika Republike Hrvatske u Republici Cipru, sa sjedištem u Ateni

PREDSJEDNIK REPUBLIKE HRVATSKE

527

Na temelju odredbe članka 99. stavka 3. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 5/14 – Odluka Ustavnog suda Republike Hrvatske), članka 22. Zakona o vanjskim poslovima (»Narodne novine« broj 48/96, 72/13 i 127/13) i točke II. podtočke 7. Odluke o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 5. siječnja 2012., te uz prethodni supotpis predsjednika Vlade Republike Hrvatske, klasa: T-018-07/1301/35, urbroj: 5030115/1-14-08 od 19. veljače 2014., donosim

ODLUKU

O POSTAVLJANJU IZVANREDNOG I OPUNOMOĆENOG VELEPOSLANIKA REPUBLIKE HRVATSKE

Dr. sc. IVAN VELIMIR STARČEVIĆ, izvanredni i opunomoćeni veleposlanik Republike Hrvatske u Helenskoj Republici, sa sjedištem u Ateni, postavlja se i za izvanrednog i opunomoćenog veleposlanika Republike Hrvatske u Republici Cipru, sa sjedištem u Ateni.

Ova Odluka stupa na snagu 1. ožujka 2014. godine.

Klasa: 018-07/14-02/09

Urbroj: 71-05-03/1-14-2

Zagreb, 24. veljače 2014.

Predsjednik

Republike Hrvatske

Ivo Josipović, v. r.

Odluka, NN 30/2014-527
## UREDBA O VISINI TROŠARINE NA CIGARETE, SITNO REZANI DUHAN I OSTALI DUHAN ZA PUŠENJE

### NN 30/2014 (5.3.2014.), UREDBA O VISINI TROŠARINE NA CIGARETE, SITNO REZANI DUHAN I OSTALI DUHAN ZA PUŠENJE

VLADA REPUBLIKE HRVATSKE

529

Na temelju članka 75. stavaka 6. i 8. i članka 76. stavka 4. Zakona o trošarinama (»Narodne novine«, br. 22/2013, 32/2013 i 81/2013), Vlada Republike Hrvatske je na sjednici održanoj 5. ožujka 2014. godine donijela

UREDBU

O VISINI TROŠARINE NA CIGARETE, SITNO REZANI DUHAN I OSTALI DUHAN ZA PUŠENJE

Članak 1.

Ovom Uredbom utvrđuje se iznos specifične trošarine i stopa proporcionalne trošarine na cigarete, minimalna trošarina na cigarete te iznos trošarine na sitno rezani duhan i ostali duhan za pušenje.

Članak 2.

Ovom se Uredbom u pravni poredak Republike Hrvatske prenose:

– Direktiva Vijeća 2011/64/EU od 21. lipnja 2011. o strukturi i stopama trošarine koja se primjenjuje na prerađeni duhan (kodificirani tekst) (SL, L 176, 5. 7. 2011.)

– Direktiva Vijeća 2010/12/EU od 16. veljače 2010. o izmjenama i dopunama Direktiva 92/79/EEZ, 92/80/EEZ i 95/59/EZ s obzirom na strukturu i stope trošarine koje vrijede za prerađeni duhan te Direktive 2008/118/EZ (SL L br. 50 od 27. 2. 2010., str. 1.).

Članak 3.

Trošarina na cigarete iznosi:

1. specifična trošarina 210,00 kuna za 1000 komada cigareta,

2. proporcionalna trošarina 37% od maloprodajne cijene.

Članak 4.

Minimalna trošarina na cigarete iznosi 598,50 kuna za 1000 komada cigareta i plaća se ako je iznos ukupne trošarine obračunate prema članku 3. ove Uredbe niži od iznosa propisanog ovim člankom.

Članak 5.

Trošarina iznosi na:

1. sitno rezani duhan 520,00 kuna za jedan kilogram,

2. ostali duhan za pušenje 450,00 kuna za jedan kilogram.

Članak 6.

Danom stupanja na snagu ove Uredbe prestaje važiti Uredba o visini trošarine na cigarete, sitno rezani duhan i ostali duhan za pušenje (»Narodne novine«, broj 66/2013).

Članak 7.

Ova Uredba stupa na snagu prvoga dana od dana objave u »Narodnim novinama«.

Klasa: 022-03/14-03/27

Urbroj: 50301-05/16-14-2

Zagreb, 5. ožujka 2014.

Predsjednik

Zoran Milanović, v. r.

Uredba, NN 30/2014-529
## Rješenje o imenovanju zamjenika predstojnice Državnog ureda za obnovu i stambeno zbrinjavanje

### NN 30/2014 (5.3.2014.), Rješenje o imenovanju zamjenika predstojnice Državnog ureda za obnovu i stambeno zbrinjavanje

VLADA REPUBLIKE HRVATSKE

530

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011), članka 46. stavka 4. Zakona o sustavu državne uprave (»Narodne novine«, br. 150/2011 i 12/2013) i članka 74.a stavka 1. Zakona o državnim službenicima (»Narodne novine«, br. 92/2005, 107/2007, 27/2008, 34/2011, 49/2011, 150/2011, 34/2012, 49/2012 – pročišćeni tekst, 37/2013 i 38/2013), Vlada Republike Hrvatske je na sjednici održanoj 27. veljače 2014. godine donijela

RJEŠENJE

O IMENOVANJU ZAMJENIKA PREDSTOJNICE DRŽAVNOG UREDA ZA OBNOVU I STAMBENO ZBRINJAVANJE

Imenuje se PREDRAG BATARELO zamjenikom predstojnice Državnog ureda za obnovu i stambeno zbrinjavanje, na razdoblje od četiri godine.

Klasa: 080-02/14-01/53

Urbroj: 5030115/1-14-02

Zagreb, 27. veljače 2014.

Predsjednik

Zoran Milanović, v. r.

Ostalo, NN 30/2014-530
## Rješenje o dopuni Liste stečajnih upravitelja

### NN 30/2014 (5.3.2014.), Rješenje o dopuni Liste stečajnih upravitelja

MINISTARSTVO PRAVOSUĐA

532

Na temelju članka 21. stavak 1. Stečajnog zakona (»Narodne novine«, broj 44/96, 29/99, 129/00, 123/03, 82/06, 116/10, 25/12 i 133/12) i članka 2. stavak 1. Pravilnika o utvrđivanju Liste stečajnih upravitelja (»Narodne novine«, broj 65/07) ministar pravosuđa donosi

RJEŠENJE

O DOPUNI LISTE STEČAJNIH UPRAVITELJA

I. Lista stečajnih upravitelja utvrđena Rješenjem ministra pravosuđa klasa: 133-04/07-01/3, urbroj: 514-02-01-11-13 od 18. srpnja 2011. godine (»Narodne novine«, broj 88/11, 123/11, 151/11, 31/12, 73/12, 146/12, 42/13, 71/13, 118/13 i 145/13) dopunjuje se i uvrštavaju se:

|  |  |  |  |  |  |  |
| --- | --- | --- | --- | --- | --- | --- |
| Red. br. | Ime i prezime | Odvjetnik  MB | Zanimanje | Rješenje (svjedodžba) o položenom ispitu za stečajnog upravitelja | Radno iskustvo | Adresa – telefon |
| 357. | SANDA MARINAC |  | dipl. ekonomistica | UP/I-133-04/13-01/36 od 17. prosinca 2013. g. |  | Požega, Kralja Krešimira 53, tel.: 034/281-697,  mob: 099/1941-096 |
| 358. | IVAN KAPOR | DA, MB:  8430635 | dipl. pravnik | UP/I-133-04/13-01/24 od 14. siječnja 2014. g. |  | Zagreb, Radićevo šetalište 29, mob: 091/2540-273 |
| 359. | ZDENKO KRSTIĆ | DA, MB: 80163670 | dipl. pravnik | UP/I-133-04/13-01/43 od 14. siječnja 2014. g. |  | Osijek, Županijska 2,  tel.: 031/209-960,  mob: 099/2616-615 |
| 360. | IVANA KRSTIĆ | DA, MB: 80437478 | dipl. pravnica | UP/I-133-04/13-01/45 od 14. siječnja 2014. g. |  | Osijek, Županijska 2,  tel.: 031/209-960,  mob: 099/7323-788 |
| 361. | DUŠKO KORUGA |  | dipl. ing. prometa | UP/I-133-04/13-01/41 od 13. studenoga 2013. g. |  | Zagreb, Davora Zbiljskog 28,  mob: 098/358-235 |
| 362. | NEVEN PAVIŠIĆ |  | dipl. ekonomist | UP/I-133-04/10-01/7 od 23. studenoga 2010. g. |  | Sesvete, Prva Prigorska 21a, tel.: 01/2007-693, mob: 099/8237-498 |
| 363. | IVOR PLISKOVAC |  | dipl. ekonomist | UP/I-133-04/12-01/19  od 1. ožujka 2013. g. |  | Rijeka, Ivana Dežmana 6,  mob: 099/2224-020 |
| 364. | BISERKA JAKIĆ | DA, MB:  80138900 | dipl. pravnica | UP/I-133-04/01-01/43, od 17. listopada 2001. | Stečajni upravitelj | Zagreb, M. Haberlea 10,  mob: 098/279-226 |

II. Ovo Rješenje o dopuni Liste stečajnih upravitelja primjenjuje se danom objave u »Narodnim novinama«.

Klasa: 133-04/07-01/3

Urbroj: 514-03-01-02-02-14-200

Zagreb, 19. veljače 2014.

Ministar
Orsat Miljenić, v. r.

30 05.03.2014 Rješenje o dopuni Liste stečajnih upravitelja

30 05.03.2014 Rješenje o dopuni Liste stečajnih upravitelja

Rješenje, NN 30/2014-532
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)
## Pravilnik o izmjenama Pravilnika o pripravničkom stažu doktora medicine

### NN 30/2014 (5.3.2014.), Pravilnik o izmjenama Pravilnika o pripravničkom stažu doktora medicine

30 05.03.2014 Pravilnik o izmjenama Pravilnika o pripravničkom stažu doktora medicine

MINISTARSTVO ZDRAVLJA

533

Na temelju članka 136. Zakona o zdravstvenoj zaštiti (»Narodne novine«, broj 150/2008, 71/2010, 139/2010, 22/2011, 84/2011, 12/2012, 35/2012 – Odluka Ustavnog suda Republike Hrvatske, 70/2012, 82/2013, 159/2013 i 22/2014 – Odluka Ustavnog suda Republike Hrvatske), uz prethodno pribavljeno pozitivno mišljenje Hrvatske liječničke komore, ministar zdravlja donosi

PRAVILNIK

O IZMJENAMA PRAVILNIKA O PRIPRAVNIČKOM STAŽU DOKTORA MEDICINE

Članak 1.

U Pravilniku o pripravničkom stažu doktora medicine (»Narodne novine«, broj 114/2013 i 157/2013), u članku 2. stavku 1. podstavku 8. iza riječi: »upisanog u akademskim godinama«, riječi: »od 2007./2008.« brišu se.

Članak 2.

U članku 4. stavak 4. mijenja se i glasi:

»(4) Iznimno od stavka 3. ovoga članka pripravnički staž doktora medicine koji su završili petogodišnji studij s manje od 5.500 sati teorijskog i praktičnog osposobljavanja traje dvije godine.«.

Stavak 5. briše se, a dosadašnji stavak 6. postaje stavak 5.

Članak 3.

U članku 25. stavak 1. mijenja se i glasi:

»(1) Doktori medicine koji su započeli ili su obvezni obaviti dvogodišnji pripravnički staž iz članka 4. stavka 4. ovoga Pravilnika i položiti stručni ispit, obavit će pripravnički staž i položiti stručni ispit prema odredbama Pravilnika o pripravničkom stažu zdravstvenih radnika (»Narodne novine«, broj 2/2011 i 14/2013) i Planu i programu pripravničkog staža, temeljnog staža i sekundarijata iz Pravilnika o pripravničkom stažu zdravstvenih djelatnika (»Narodne novine«, broj 18/1994, 20/1994, 21/1995, 47/1995, 62/1996, 39/1996, 130/1999 i 11/2003).«.

Članak 4.

Ovaj Pravilnik stupa na snagu prvoga dana od dana objave u »Narodnim novinama«.

Klasa: 011-02/14-04/13

Urbroj: 534-10-1-2-1/2-14-01

Zagreb, 20. veljače 2014.

Ministar
prof. dr. sc. Rajko Ostojić, dr. med., v. r.

Pravilnik, NN 30/2014-533
## Uredba o izmjenama Uredbe o osnivanju Arheološkog muzeja Narona

### NN 31/2014 (7.3.2014.), Uredba o izmjenama Uredbe o osnivanju Arheološkog muzeja Narona

VLADA REPUBLIKE HRVATSKE

541

Na temelju članka 12. stavka 2. Zakona o ustanovama (»Narodne novine«, br. 76/93, 29/97, 47/99 i 35/2008) i članka 16. stavka 1. Zakona o muzejima (»Narodne novine«, br. 142/98 i 65/2009), Vlada Republike Hrvatske je na sjednici održanoj 5. ožujka 2014. godine donijela

UREDBU

O IZMJENAMA UREDBE O OSNIVANJU ARHEOLOŠKOG MUZEJA NARONA

Članak 1.

U Uredbi o osnivanju Arheološkog muzeja Narona (»Narodne novine«, br. 57/2005 i 74/2006), članak 7. mijenja se i glasi:

»Muzej ima tijela propisana Zakonom o muzejima, a uvjeti i način njihova imenovanja, te djelokrug rada pobliže se uređuju Statutom Muzeja.«.

Članak 2.

Članak 8. briše se.

Članak 3.

Ova Uredba stupa na snagu osmoga dana od dana objave u »Narodnim novinama«.

Klasa: 022-03/14-03/21

Urbroj: 50301-04/12-14-2

Zagreb, 5. ožujka 2014.

Predsjednik

Zoran Milanović, v. r.

Uredba, NN 31/2014-541
## Uredba o prestanku važenja Uredbe o osnivanju Fonda za profesionalnu rehabilitaciju i zapošljavanje osoba s invaliditetom

### NN 31/2014 (7.3.2014.), Uredba o prestanku važenja Uredbe o osnivanju Fonda za profesionalnu rehabilitaciju i zapošljavanje osoba s invaliditetom

VLADA REPUBLIKE HRVATSKE

542

Na temelju članka 71. stavka 1. točke 4. Zakona o ustanovama (»Narodne novine«, br. 76/93, 29/97, 47/99 i 35/2008), Vlada Republike Hrvatske je na sjednici održanoj 5. ožujka 2014. godine donijela

UREDBU

O PRESTANKU VAŽENJA UREDBE O OSNIVANJU FONDA ZA PROFESIONALNU REHABILITACIJU I ZAPOŠLJAVANJE OSOBA S INVALIDITETOM

Članak 1.

Danom stupanja na snagu ove Uredbe prestaje važiti Uredba o osnivanju Fonda za profesionalnu rehabilitaciju i zapošljavanje osoba s invaliditetom (»Narodne novine«, br. 116/2003, 48/2004, 68/2008 i 62/2012).

Članak 2.

Ova Uredba stupa na snagu osmoga dana od dana objave u »Narodnim novinama«.

Klasa: 022-03/14-03/26

Urbroj: 50301-04/12-14-2

Zagreb, 5. ožujka 2014.

Predsjednik

Zoran Milanović, v. r.

Uredba, NN 31/2014-542
## Odluka o pokretanju postupka pregovora o sklapanju izmjena i dopuna Kolektivnog ugovora za djelatnost zdravstva i zdravstvenog osiguranja i imenovanju pregovaračkog odbora Vlade Republike Hrvatske

### NN 31/2014 (7.3.2014.), Odluka o pokretanju postupka pregovora o sklapanju izmjena i dopuna Kolektivnog ugovora za djelatnost zdravstva i zdravstvenog osiguranja i imenovanju pregovaračkog odbora Vlade Republike Hrvatske

VLADA REPUBLIKE HRVATSKE

543

Na temelju članka 31. stavka 2. Zakona o Vladi Republike Hrvatske (»Narodne novine«, broj 150/2011) i članka 7. stavka 4. Zakona o kriterijima za sudjelovanje u tripartitnim tijelima i reprezentativnosti za kolektivno pregovaranje (»Narodne novine«, br. 82/2012 i 88/2012), Vlada Republike Hrvatske je na sjednici održanoj 5. ožujka 2014. godine donijela

ODLUKU

O POKRETANJU POSTUPKA PREGOVORA O SKLAPANJU IZMJENA I DOPUNA KOLEKTIVNOG UGOVORA ZA DJELATNOST ZDRAVSTVA I ZDRAVSTVENOG OSIGURANJA I IMENOVANJU PREGOVARAČKOG ODBORA VLADE REPUBLIKE HRVATSKE

I.

Pokreće se postupak pregovora o sklapanju izmjena i dopuna Kolektivnog ugovora za djelatnost zdravstva i zdravstvenog osiguranja (»Narodne novine«, broj 143/2013).

II.

U pregovarački odbor Vlade Republike Hrvatske za pregovore o sklapanju izmjena i dopuna Kolektivnog ugovora iz točke I. ove Odluke imenuju se:

– prof. dr. sc. Rajko Ostojić, dr. med., ministar zdravlja

– Ljubica Đukanović, pomoćnica ministra zdravlja

– Jasminka Katić-Bubaš, predstavnica Ministarstva zdravlja

– Ivana Šuman, predstavnica Ministarstva zdravlja

– Tajana Drakulić, predstavnica Ministarstva rada i mirovinskoga sustava.

III.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/14-04/64

Urbroj: 50301-04/12-14-1

Zagreb, 5. ožujka 2014.

Predsjednik

Zoran Milanović, v. r.

Odluka, NN 31/2014-543
## Odluka o davanju suglasnosti na Odluku Županijske skupštine Zadarske županije kojom se produžava rok trajanja koncesije na pomorskom dobru dodijeljene trgovačkom društvu Emona d.d., Preko

### NN 31/2014 (7.3.2014.), Odluka o davanju suglasnosti na Odluku Županijske skupštine Zadarske županije kojom se produžava rok trajanja koncesije na pomorskom dobru dodijeljene trgovačkom društvu Emona d.d., Preko

VLADA REPUBLIKE HRVATSKE

544

Na temelju članka 31. stavka 2. Zakona o Vladi Republike Hrvatske (»Narodne novine«, broj 150/2011) i članka 22. stavka 1. Zakona o pomorskom dobru i morskim lukama (»Narodne novine«, br. 158/2003, 100/2004, 141/2006, 38/2009 i 123/2011), Vlada Republike Hrvatske je na sjednici održanoj 5. ožujka 2014. godine donijela

ODLUKU

O DAVANJU SUGLASNOSTI NA ODLUKU ŽUPANIJSKE SKUPŠTINE ZADARSKE ŽUPANIJE KOJOM SE PRODUŽUJE ROK TRAJANJA KONCESIJE NA POMORSKOM DOBRU DODIJELJENE TRGOVAČKOM DRUŠTVU

EMONA d.o.o., PREKO

I.

Daje se suglasnost na Odluku Županijske skupštine Zadarske županije, klase: 342-01/13-02/05, urbroja: 2198/1-02-13-8, od 16. prosinca 2013. godine, kojom se produžuje rok trajanja koncesije na pomorskom dobru dodijeljene trgovačkom društvu Emona d.o.o., Preko, temeljem Ugovora o prijenosu koncesije na pomorskom dobru, broj: 120-GU/07, od 9. srpnja 2007. godine, do zaključno 9. srpnja 2037. godine, u istom opsegu i pod istim uvjetima pod kojima je dana.

II.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/13-04/467

Urbroj: 50301-05/18-14-4

Zagreb, 5. ožujka 2014.

Predsjednik

Zoran Milanović, v. r.

Odluka, NN 31/2014-544
## Odluka o prestanku koncesije za osnivanje Slobodne zone Bjelovar

### NN 31/2014 (7.3.2014.), Odluka o prestanku koncesije za osnivanje Slobodne zone Bjelovar

VLADA REPUBLIKE HRVATSKE

545

Na temelju članka 12. Zakona o slobodnim zonama (»Narodne novine«, br. 44/96, 78/99, 127/2000, 92/2005, 85/2008 i 148/2013), Vlada Republike Hrvatske je na sjednici održanoj 5. ožujka 2014. godine donijela

ODLUKU

O PRESTANKU KONCESIJE ZA OSNIVANJE SLOBODNE ZONE BJELOVAR

I.

Lokalnoj razvojnoj agenciji Poslovni park Bjelovar LORA d.o.o. prestaje koncesija za osnivanje Slobodne zone Bjelovar dodijeljena Odlukom o davanju koncesije za osnivanje Slobodne zone Bjelovar (»Narodne novine«, br. 14/2003 i 74/2007).

II.

Na temelju ove Odluke ovlašćuje se Ministarstvo poduzetništva i obrta da raskine Ugovor o koncesiji sklopljen 20. srpnja 2007. godine između Ministarstva gospodarstva, rada i poduzetništva i Poslovnog parka Bjelovar d.o.o. u roku 30 dana od dana donošenja ove Odluke.

III.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/14-04/40

Urbroj: 50301-05/18-14-3

Zagreb, 5. ožujka 2014.

Predsjednik

Zoran Milanović, v. r.

Odluka, NN 31/2014-545
## Odluka o visini osnovice za obračun plaće sudaca i drugih pravosudnih dužnosnika

### NN 31/2014 (7.3.2014.), Odluka o visini osnovice za obračun plaće sudaca i drugih pravosudnih dužnosnika

VLADA REPUBLIKE HRVATSKE

546

Na temelju članka 4. stavka 2. Zakona o plaćama sudaca i drugih pravosudnih dužnosnika (»Narodne novine«, br. 10/99, 25/2000, 30/2001, 59/2001, 114/2001, 116/2001, 64/2002, 153/2002, 154/2002, 17/2004, 146/2008, 39/2009, 14/2011, 12/2012 i 143/2012), Vlada Republike Hrvatske je na sjednici održanoj 5. ožujka 2014. godine donijela

ODLUKU

O VISINI OSNOVICE ZA OBRAČUN PLAĆE SUDACA I DRUGIH PRAVOSUDNIH DUŽNOSNIKA

I.

Osnovica za obračun plaće sudaca i drugih pravosudnih dužnosnika utvrđuje se u visini od 4.443,958 kuna bruto i primjenjuje se od 1. travnja 2014. godine, počevši s plaćom za mjesec travanj 2014. godine, koja će biti isplaćena u mjesecu svibnju 2014. godine.

II.

Stupanjem na snagu ove Odluke prestaje važiti Odluka o visini osnovice za obračun plaće sudaca i drugih pravosudnih dužnosnika (»Narodne novine«, broj 25/2013).

III.

Ova Odluka objavit će se u »Narodnim novinama«, a stupa na snagu 1. travnja 2014. godine.

Klasa: 022-03/14-04/61

Urbroj: 50301-05/05-14-1

Zagreb, 5. ožujka 2014.

Predsjednik

Zoran Milanović, v. r.

Odluka, NN 31/2014-546
## Odluka o visini osnovice za obračun plaće državnih dužnosnika

### NN 31/2014 (7.3.2014.), Odluka o visini osnovice za obračun plaće državnih dužnosnika

VLADA REPUBLIKE HRVATSKE

547

Na temelju članka 12. stavka 2. Zakona o obvezama i pravima državnih dužnosnika (»Narodne novine«, br. 101/98, 135/98, 105/99, 25/2000, 73/2000, 30/2001, 59/2001, 114/2001, 153/2002, 154/2002, 163/2003, 16/2004, 30/2004, 105/2004, 187/2004, 92/2005, 121/2005, 151/2005, 135/2006, 141/2006, 17/2007, 34/2007, 82/2007, 107/2007, 60/2008, 38/2009, 150/2011 i 22/2013), Vlada Republike Hrvatske je na sjednici održanoj 5. ožujka 2014. godine donijela

ODLUKU

O VISINI OSNOVICE ZA OBRAČUN PLAĆE DRŽAVNIH DUŽNOSNIKA

I.

Osnovica za obračun plaće državnih dužnosnika utvrđuje se u visini od 4.221,762 kuna bruto i primjenjuje se od 1. travnja 2014. godine, počevši s plaćom za mjesec travanj 2014. godine, koja će biti isplaćena u mjesecu svibnju 2014. godine.

II.

Stupanjem na snagu ove Odluke prestaje važiti Odluka o visini osnovice za obračun plaće državnih dužnosnika (»Narodne novine«, broj 25/2013).

III.

Ova Odluka objavit će se u »Narodnim novinama«, a stupa na snagu 1. travnja 2014. godine.

Klasa: 022-03/14-04/62

Urbroj: 50301-05/05-14-1

Zagreb, 5. ožujka 2014.

Predsjednik

Zoran Milanović, v. r.

Odluka, NN 31/2014-547
## Odluka o osnivanju Stručnog povjerenstva za provođenje javnog nadmetanja za istraživanje i eksploataciju ugljikovodika

### NN 31/2014 (7.3.2014.), Odluka o osnivanju Stručnog povjerenstva za provođenje javnog nadmetanja za istraživanje i eksploataciju ugljikovodika

VLADA REPUBLIKE HRVATSKE

548

Na temelju članka 31. stavka 2. Zakona o Vladi Republike Hrvatske (»Narodne novine«, broj 150/2011) i članka 12. stavka 3. Zakona o istraživanju i eksploataciji ugljikovodika (»Narodne novine«, br. 94/2013 i 14/2014), Vlada Republike Hrvatske je na sjednici održanoj 5. ožujka 2014. godine donijela

ODLUKU

O OSNIVANJU STRUČNOG POVJERENSTVA ZA PROVOĐENJE JAVNOG NADMETANJA ZA ISTRAŽIVANJE I EKSPLOATACIJU UGLJIKOVODIKA

I.

Osniva se Stručno povjerenstvo za provođenje javnog nadmetanja za istraživanje i eksploataciju ugljikovodika (u daljnjem tekstu: Stručno povjerenstvo).

II.

Stručno povjerenstvo se osniva za potrebe provedbe pripremnih radnji za raspisivanje javnog nadmetanja za istraživanje i eksploataciju ugljikovodika.

Pripremnim radnjama iz stavka 1. ove točke smatrat će se sve aktivnosti koje prethode početku raspisivanja javnog nadmetanja, a osobito:

– sadržaj i uvjeti javnog nadmetanja za izdavanje dozvole,

– izrada studije opravdanosti izdavanja dozvole,

– procjena vrijednosti dozvole,

– izrada dokumentacije za nadmetanje,

– određivanje vrste i visine jamstva za ozbiljnost ponude, odnosno izvršenje dozvole i ugovora,

– određivanje visine novčane naknade za otkup dokumentacije za nadmetanje,

– određivanje posebnih uvjeta i ograničenja za istraživanje ugljikovodika radi dodjele koncesije,

– određivanje granica istražnog prostora,

– određivanje vrste i sadržaja ugovora,

– određivanje kriterija za odabir najpovoljnijeg ponuditelja, te

– poduzimanje i drugih prethodnih radnji za izdavanje dozvole sukladno odluci Ministarstva gospodarstva.

III.

U Stručno povjerenstvo iz točke I. ove Odluke imenuju se:

1. Ivan Vrdoljak, ministar gospodarstva, predsjednik,

2. mr. sc. Zlatko Grabar, pomoćnik ministra financija i ravnatelj Carinske uprave, član,

3. Barbara Dorić, privremena predsjednica Uprave Agencije za ugljikovodike, članica,

4. Josip Borak, predsjednik Upravnog odbora Centra za praćenje poslovanja energetskog sektora i investicija, član,

5. Nina Perko, Ministarstvo pomorstva, prometa i infrastrukture, članica,

6. Ljiljana Bošnjak, Ministarstvo graditeljstva i prostornoga uređenja, članica,

7. Domagoj Stjepan Krnjak, Ministarstvo zaštite okoliša i prirode, član.

IV.

Tajnikom i članom Stručnog povjerenstva imenuje se Dragan Krasić, Ministarstvo gospodarstva.

V.

Ministarstvo gospodarstva, Uprava za energetiku i rudarstvo, zadužuje se za obavljanje stručnih i administrativnih poslova Stručnog povjerenstva.

VI.

Način rada i ostala pitanja od važnosti za obavljanje poslova iz djelokruga Stručnog povjerenstva uredit će se poslovnikom o radu Stručnog povjerenstva.

VII.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/14-04/53

Urbroj: 50301-05/18-14-4

Zagreb, 5. ožujka 2014.

Predsjednik

Zoran Milanović, v. r.

Odluka, NN 31/2014-548
## Odluka o izmjenama Odluke o pokretanju projekta e-Građani

### NN 31/2014 (7.3.2014.), Odluka o izmjenama Odluke o pokretanju projekta e-Građani

VLADA REPUBLIKE HRVATSKE

549

Na temelju članka 8. i članka 31. stavka 2. Zakona o Vladi Republike Hrvatske (»Narodne novine«, broj 150/2011), Vlada Republike Hrvatske je na sjednici održanoj 5. ožujka 2014. godine donijela

ODLUKU

O IZMJENAMA ODLUKE O POKRETANJU PROJEKTA e-GRAĐANI

U Odluci o pokretanju projekta e-Građani (»Narodne novine«, broj 52/2013) u točki VIII. stavku 1. broj: »60« zamjenjuje se riječju: »godine«.

U točki IX. riječ: »uprave« zamjenjuje se riječju: »financija«.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/14-04/58

Urbroj: 50301-09/06-14-2

Zagreb, 5. ožujka 2014.

Predsjednik

Zoran Milanović, v. r.

Odluka, NN 31/2014-549
## Odluka o katastarskoj izmjeri na području Općine Novigrad za katastarsku općinu Pridraga

### NN 31/2014 (7.3.2014.), Odluka o katastarskoj izmjeri na području Općine Novigrad za katastarsku općinu Pridraga

31 07.03.2014 Odluka o katastarskoj izmjeri na području Općine Novigrad za katastarsku općinu Pridraga

DRŽAVNA GEODETSKA UPRAVA

555

Na temelju članka 45. stavka 1. Zakona o državnoj izmjeri i katastru nekretnina (»Narodne novine«, broj 16/2007 i 124/2010) Državna geodetska uprava, u sporazumu s ministarstvom nadležnim za poslove pravosuđa, donosi

ODLUKU

O KATASTARSKOJ IZMJERI NA PODRUČJU OPĆINE NOVIGRAD ZA KATASTARSKU OPĆINU PRIDRAGA

I.

U svrhu izrade katastra nekretnina i obnove zemljišne knjige na području Općine Novigrad za katastarsku općinu Pridraga provest će se katastarska izmjera.

II.

Katastarsku izmjeru provest će Državna geodetska uprava, a određene poslove u okviru katastarske izmjere, te izradu elaborata katastarske izmjere tvrtka Zavod za fotogrametriju d.d., Zagreb.

III.

U obavljanju poslova na katastarskoj izmjeri službenici Državne geodetske uprave i zaposlenici tvrtke Zavod za fotogrametriju d.d., Zagreb, ovlašteni su:

– ući hodom u prostor svake katastarske čestice, izuzimajući građevine, a vozilom ako to dopuštaju okolnosti gospodarenjem zemljištem

– u nužnom opsegu odstraniti drveće, grmlje i ostalo raslinje ukoliko ometa obavljanje katastarske izmjere

– postaviti na zemljištu ili građevinama sve potrebne oznake izmjere i međne oznake.

IV.

Nositelji prava na zemljištima na području Općine Novigrad za katastarsku općinu Pridraga dužni su do 1. travnja 2014. godine vidljivim trajnim oznakama i na svoj trošak označiti granice zemljišta na kojima imaju pravo vlasništva ili druga prava.

V.

Upravitelji općih, javnih i drugih dobara na području Općine Novigrad za katastarsku općinu Pridraga dužni su, do roka iz točke IV. ove Odluke, označiti vidljivim trajnim oznakama i na svoj trošak granice zemljišta kojim upravljaju.

VI.

Nositelje prava na zemljištu pismenim putem će se pozvati na obilježavanje granica zemljišta.

VII.

Državna geodetska uprava – Područni ured za katastar Zadar i tvrtka Zavod za fotogrametriju d.d., Zagreb, osigurat će stručnu pomoć u označavanju granica zemljišta osobama iz točaka IV. i V. ove Odluke.

VIII.

Granice zemljišta koje ne obilježe nositelji prava na zemljištima obilježit će se na trošak nositelja tih prava.

IX.

Pogreške koje nastanu zbog neobilježavanja granica zemljišta ispravit će se na trošak nositelja prava na zemljištu.

X.

Rezultati katastarske izmjere izložit će se, po njenom dovršenju, na javni uvid.

XI.

Ova Odluka stupa na snagu prvog dana od dana objave u »Narodnim novinama«.

Klasa: 931-04/13-04/11

Urbroj: 541-03-01-01/1-14-23

Zagreb, 21. veljače 2014.

Ravnatelj
dr. sc. Danko Markovinović, v. r.

Odluka, NN 31/2014-555
## Odluka o katastarskoj izmjeri na području Općine Pisarovina za dio katastarske općine Pisarovina

### NN 31/2014 (7.3.2014.), Odluka o katastarskoj izmjeri na području Općine Pisarovina za dio katastarske općine Pisarovina

DRŽAVNA GEODETSKA UPRAVA

556

Na temelju članka 45. stavka 1. Zakona o državnoj izmjeri i katastru nekretnina (»Narodne novine«, broj 16/2007 i 124/2010) Državna geodetska uprava, u sporazumu s ministarstvom nadležnim za poslove pravosuđa, donosi

ODLUKU

O KATASTARSKOJ IZMJERI NA PODRUČJU OPĆINE PISAROVINA ZA DIO KATASTARSKE OPĆINE PISAROVINA

I.

U svrhu izrade katastra nekretnina i obnove zemljišne knjige na području Općine Pisarovina za dio katastarske općine Pisarovina provest će se katastarska izmjera.

II.

Katastarsku izmjeru provest će Državna geodetska uprava, a određene poslove u okviru katastarske izmjere, te izradu elaborata katastarske izmjere tvrtka Cadcom d.o.o., Zagreb.

III.

U obavljanju poslova na katastarskoj izmjeri službenici Državne geodetske uprave i zaposlenici tvrtke Cadcom d.o.o., Zagreb, ovlašteni su:

– ući hodom u prostor svake katastarske čestice, izuzimajući građevine, a vozilom ako to dopuštaju okolnosti gospodarenjem zemljištem

– u nužnom opsegu odstraniti drveće, grmlje i ostalo raslinje ukoliko ometa obavljanje katastarske izmjere

– postaviti na zemljištu ili građevinama sve potrebne oznake izmjere i međne oznake.

IV.

Nositelji prava na zemljištima na području Općine Pisarovina za dio katastarske općine Pisarovina dužni su do 1. lipnja 2014. godine vidljivim trajnim oznakama i na svoj trošak označiti granice zemljišta na kojima imaju pravo vlasništva ili druga prava.

V.

Upravitelji općih, javnih i drugih dobara na području Općine Pisarovina za dio katastarske općine Pisarovina dužni su, do roka iz točke IV. ove Odluke, označiti vidljivim trajnim oznakama i na svoj trošak granice zemljišta kojim upravljaju.

VI.

Nositelje prava na zemljištu pismenim putem će se pozvati na obilježavanje granica zemljišta.

VII.

Državna geodetska uprava – Područni ured za katastar Zagreb, Odjel za katastar nekretnina Jastrebarsko i tvrtka Cadcom d.o.o., Zagreb, osigurat će stručnu pomoć u označavanju granica zemljišta osobama iz točaka IV. i V. ove Odluke.

VIII.

Granice zemljišta koje ne obilježe nositelji prava na zemljištima obilježit će se na trošak nositelja tih prava.

IX.

Pogreške koje nastanu zbog neobilježavanja granica zemljišta ispravit će se na trošak nositelja prava na zemljištu.

X.

Rezultati katastarske izmjere izložit će se, po njenom dovršenju, na javni uvid.

XI.

Ova Odluka stupa na snagu prvog dana od dana objave u »Narodnim novinama«.

Klasa: 931-04/13-04/31

Urbroj: 541-03-01-01/3-14-9

Zagreb, 21. veljače 2014.

Ravnatelj

dr. sc. Danko Markovinović, v. r.

Odluka, NN 31/2014-556
## Odluka o katastarskoj izmjeri na području Općine Posedarje za katastarsku općinu Posedarje

### NN 31/2014 (7.3.2014.), Odluka o katastarskoj izmjeri na području Općine Posedarje za katastarsku općinu Posedarje

DRŽAVNA GEODETSKA UPRAVA

557

Na temelju članka 45. stavka 1. Zakona o državnoj izmjeri i katastru nekretnina (»Narodne novine«, broj 16/2007 i 124/2010) Državna geodetska uprava, u sporazumu s ministarstvom nadležnim za poslove pravosuđa, donosi

ODLUKU

O KATASTARSKOJ IZMJERI NA PODRUČJU OPĆINE POSEDARJE ZA KATASTARSKU OPĆINU POSEDARJE

I.

U svrhu izrade katastra nekretnina i obnove zemljišne knjige na području Općine Posedarje za katastarsku općinu Posedarje provest će se katastarska izmjera.

II.

Katastarsku izmjeru provest će Državna geodetska uprava, a određene poslove u okviru katastarske izmjere, te izradu elaborata katastarske izmjere tvrtka Geodetski zavod d.d., Split.

III.

U obavljanju poslova na katastarskoj izmjeri službenici Državne geodetske uprave i zaposlenici tvrtke Geodetski zavod d.d., Split, ovlašteni su:

– ući hodom u prostor svake katastarske čestice, izuzimajući građevine, a vozilom ako to dopuštaju okolnosti gospodarenjem zemljištem

– u nužnom opsegu odstraniti drveće, grmlje i ostalo raslinje ukoliko ometa obavljanje katastarske izmjere

– postaviti na zemljištu ili građevinama sve potrebne oznake izmjere i međne oznake.

IV.

Nositelji prava na zemljištima na području Općine Posedarje za katastarsku općinu Posedarje dužni su do 1. travnja 2014. godine vidljivim trajnim oznakama i na svoj trošak označiti granice zemljišta na kojima imaju pravo vlasništva ili druga prava.

V.

Upravitelji općih, javnih i drugih dobara na području Općine Posedarje za katastarsku općinu Posedarje dužni su, do roka iz točke IV. ove Odluke, označiti vidljivim trajnim oznakama i na svoj trošak granice zemljišta kojim upravljaju.

VI.

Nositelje prava na zemljištu pismenim putem će se pozvati na obilježavanje granica zemljišta.

VII.

Državna geodetska uprava – Područni ured za katastar Zadar i tvrtka Geodetski zavod d.d., Split, osigurat će stručnu pomoć u označavanju granica zemljišta osobama iz točaka IV. i V. ove Odluke.

VIII.

Granice zemljišta koje ne obilježe nositelji prava na zemljištima obilježit će se na trošak nositelja tih prava.

IX.

Pogreške koje nastanu zbog neobilježavanja granica zemljišta ispravit će se na trošak nositelja prava na zemljištu.

X.

Rezultati katastarske izmjere izložit će se, po njenom dovršenju, na javni uvid.

XI.

Ova Odluka stupa na snagu prvog dana od dana objave u »Narodnim novinama«.

Klasa: 931-04/12-04/05

Urbroj: 541-03-01-01/1-14-99

Zagreb, 21. veljače 2014.

Ravnatelj

dr. sc. Danko Markovinović, v. r.

Odluka, NN 31/2014-557
## Odluka o katastarskoj izmjeri na području Općine Brestovac za katastarsku općinu Jaguplije

### NN 31/2014 (7.3.2014.), Odluka o katastarskoj izmjeri na području Općine Brestovac za katastarsku općinu Jaguplije

DRŽAVNA GEODETSKA UPRAVA

558

Na temelju članka 45. stavka 1. Zakona o državnoj izmjeri i katastru nekretnina (»Narodne novine«, broj 16/2007 i 124/2010) Državna geodetska uprava, u sporazumu s ministarstvom nadležnim za poslove pravosuđa, donosi

ODLUKU

O KATASTARSKOJ IZMJERI NA PODRUČJU OPĆINE BRESTOVAC ZA KATASTARSKU OPĆINU JAGUPLIJE

I.

U svrhu izrade katastra nekretnina i obnove zemljišne knjige na području Općine Brestovac za katastarsku općinu Jaguplije provest će se katastarska izmjera.

II.

Katastarsku izmjeru provest će Državna geodetska uprava, a određene poslove u okviru katastarske izmjere, te izradu elaborata katastarske izmjere tvrtka Geo grupa d.o.o. Zagreb.

III.

U obavljanju poslova na katastarskoj izmjeri službenici Državne geodetske uprave i zaposlenici tvrtke Geo grupa d.o.o. Zagreb, ovlašteni su:

– ući hodom u prostor svake katastarske čestice, izuzimajući građevine, a vozilom ako to dopuštaju okolnosti gospodarenjem zemljištem

– u nužnom opsegu odstraniti drveće, grmlje i ostalo raslinje ukoliko ometa obavljanje katastarske izmjere

– postaviti na zemljištu ili građevinama sve potrebne oznake izmjere i međne oznake.

IV.

Nositelji prava na zemljištima na području Općine Brestovac za katastarsku općinu Jaguplije dužni su do 15. listopada 2014. godine vidljivim trajnim oznakama i na svoj trošak označiti granice zemljišta na kojima imaju pravo vlasništva ili druga prava.

V.

Upravitelji općih, javnih i drugih dobara na području Općine Brestovac za katastarsku općinu Jaguplije dužni su, do roka iz točke IV. ove Odluke, označiti vidljivim trajnim oznakama i na svoj trošak granice zemljišta kojim upravljaju.

VI.

Nositelje prava na zemljištu pismenim putem će se pozvati na obilježavanje granica zemljišta.

VII.

Državna geodetska uprava – Područni ured za katastar Požega i tvrtka Geo grupa d.o.o. Zagreb, osigurat će stručnu pomoć u označavanju granica zemljišta osobama iz točaka IV. i V. ove Odluke.

VIII.

Granice zemljišta koje ne obilježe nositelji prava na zemljištima obilježit će se na trošak nositelja tih prava.

IX.

Pogreške koje nastanu zbog neobilježavanja granica zemljišta ispravit će se na trošak nositelja prava na zemljištu.

X.

Rezultati katastarske izmjere izložit će se, po njenom dovršenju, na javni uvid.

XI.

Ova Odluka stupa na snagu prvog dana od dana objave u »Narodnim novinama«.

Klasa: 931-04/13-04/33

Urbroj: 541-03-01-01/7-14-15

Zagreb, 21. veljače 2014.

Ravnatelj

dr. sc. Danko Markovinović, v. r.

Odluka, NN 31/2014-558
## Odluka o katastarskoj izmjeri na području Općine Jelenje za katastarsku općinu Rečina i dijelove k.o. Jelenje, Dražice, Podhum, Drenova i Grobnik

### NN 31/2014 (7.3.2014.), Odluka o katastarskoj izmjeri na području Općine Jelenje za katastarsku općinu Rečina i dijelove k.o. Jelenje, Dražice, Podhum, Drenova i Grobnik

DRŽAVNA GEODETSKA UPRAVA

559

Na temelju članka 45. stavka 1. Zakona o državnoj izmjeri i katastru nekretnina (»Narodne novine«, broj 16/2007 i 124/2010) Državna geodetska uprava, u sporazumu s ministarstvom nadležnim za poslove pravosuđa, donosi

ODLUKU

O KATASTARSKOJ IZMJERI NA PODRUČJU OPĆINE JELENJE ZA KATASTARSKU OPĆINU REČINA I DIJELOVE k.o. JELENJE, DRAŽICE, PODHUM, DRENOVA I GROBNIK

I.

U svrhu izrade katastra nekretnina i obnove zemljišne knjige na području Općine Jelenje za katastarsku općinu Rečina i dijelove k.o. Jelenje, Dražice, Podhum, Drenova i Grobnik provest će se katastarska izmjera.

II.

Katastarsku izmjeru provest će Državna geodetska uprava, a određene poslove u okviru katastarske izmjere, te izradu elaborata katastarske izmjere tvrtka Geoprojekt d.d. Opatija.

III.

U obavljanju poslova na katastarskoj izmjeri službenici Državne geodetske uprave i zaposlenici tvrtke Geoprojekt d.d. Opatija, ovlašteni su:

– ući hodom u prostor svake katastarske čestice, izuzimajući građevine, a vozilom ako to dopuštaju okolnosti gospodarenjem zemljištem

– u nužnom opsegu odstraniti drveće, grmlje i ostalo raslinje ukoliko ometa obavljanje katastarske izmjere

– postaviti na zemljištu ili građevinama sve potrebne oznake izmjere i međne oznake.

IV.

Nositelji prava na zemljištima na području Općine Jelenje za katastarsku općinu Rečina i dijelove k.o. Jelenje, Dražice, Podhum, Drenova i Grobnik dužni su do 31. prosinca 2014. godine vidljivim trajnim oznakama i na svoj trošak označiti granice zemljišta na kojima imaju pravo vlasništva ili druga prava.

V.

Upravitelji općih, javnih i drugih dobara na području Općine Jelenje za katastarsku općinu Rečina i dijelove k.o. Jelenje, Dražice, Podhum, Drenova i Grobnik dužni su, do roka iz točke IV. ove Odluke, označiti vidljivim trajnim oznakama i na svoj trošak granice zemljišta kojim upravljaju.

VI.

Nositelje prava na zemljištu pismenim putem će se pozvati na obilježavanje granica zemljišta.

VII.

Državna geodetska uprava – Područni ured za katastar Rijeka i tvrtka Geoprojekt d.d. Opatija, osigurat će stručnu pomoć u označavanju granica zemljišta osobama iz točaka IV. i V. ove Odluke.

VIII.

Granice zemljišta koje ne obilježe nositelji prava na zemljištima obilježit će se na trošak nositelja tih prava.

IX.

Pogreške koje nastanu zbog neobilježavanja granica zemljišta ispravit će se na trošak nositelja prava na zemljištu.

X.

Rezultati katastarske izmjere izložit će se, po njenom dovršenju, na javni uvid.

XI.

Ova Odluka stupa na snagu prvog dana od dana objave u »Narodnim novinama«.

Klasa: 931-04/13-04/36

Urbroj: 541-03-01-01/7-14-19

Zagreb, 26. veljače 2014.

Ravnatelj

dr. sc. Danko Markovinović, v. r.

Odluka, NN 31/2014-559
## Odluka o katastarskoj izmjeri na području Općine Sali za dio katastarske općine Sali

### NN 31/2014 (7.3.2014.), Odluka o katastarskoj izmjeri na području Općine Sali za dio katastarske općine Sali

DRŽAVNA GEODETSKA UPRAVA

560

Na temelju članka 45. stavka 1. Zakona o državnoj izmjeri i katastru nekretnina (»Narodne novine«, broj 16/2007 i 124/2010) Državna geodetska uprava, u sporazumu s ministarstvom nadležnim za poslove pravosuđa, donosi

ODLUKU

O KATASTARSKOJ IZMJERI NA PODRUČJU OPĆINE SALI ZA DIO KATASTARSKE OPĆINE SALI

I.

U svrhu izrade katastra nekretnina i obnove zemljišne knjige na području Općine Sali za dio katastarske općine Sali provest će se katastarska izmjera.

II.

Katastarsku izmjeru provest će Državna geodetska uprava, a određene poslove u okviru katastarske izmjere, te izradu elaborata katastarske izmjere tvrtka Cadcom d.o.o., Zagreb.

III.

U obavljanju poslova na katastarskoj izmjeri službenici Državne geodetske uprave i zaposlenici tvrtke Cadcom d.o.o., Zagreb, ovlašteni su:

– ući hodom u prostor svake katastarske čestice, izuzimajući građevine, a vozilom ako to dopuštaju okolnosti gospodarenjem zemljištem,

– u nužnom opsegu odstraniti drveće, grmlje i ostalo raslinje ukoliko ometa obavljanje katastarske izmjere

– postaviti na zemljištu ili građevinama sve potrebne oznake izmjere i međne oznake.

IV.

Nositelji prava na zemljištima na području Općine Sali za dio katastarske općine Sali dužni su do 1. travnja 2014. godine vidljivim trajnim oznakama i na svoj trošak označiti granice zemljišta na kojima imaju pravo vlasništva ili druga prava.

V.

Upravitelji općih, javnih i drugih dobara na području Općine Sali za dio katastarske općine Sali dužni su, do roka iz točke IV. ove Odluke, označiti vidljivim trajnim oznakama i na svoj trošak granice zemljišta kojim upravljaju.

VI.

Nositelje prava na zemljištu pismenim putem će se pozvati na obilježavanje granica zemljišta.

VII.

Državna geodetska uprava – Područni ured za katastar Zadar i tvrtka Cadcom d.o.o., Zagreb, osigurat će stručnu pomoć u označavanju granica zemljišta osobama iz točaka IV. i V. ove Odluke.

VIII.

Granice zemljišta koje ne obilježe nositelji prava na zemljištima obilježit će se na trošak nositelja tih prava.

IX.

Pogreške koje nastanu zbog neobilježavanja granica zemljišta ispravit će se na trošak nositelja prava na zemljištu.

X.

Rezultati katastarske izmjere izložit će se, po njenom dovršenju, na javni uvid.

XI.

Ova Odluka stupa na snagu prvog dana od dana objave u »Narodnim novinama«.

Klasa: 931-04/13-04/18

Urbroj: 541-03-01-01/1-14-16

Zagreb, 21. veljače 2014.

Ravnatelj

dr. sc. Danko Markovinović, v. r.

Odluka, NN 31/2014-560
## Pravilnik o izmjeni Pravilnika o organizacijskim zahtjevima za društva za upravljanje UCITS fondovima

### NN 31/2014 (7.3.2014.), Pravilnik o izmjeni Pravilnika o organizacijskim zahtjevima za društva za upravljanje UCITS fondovima

HRVATSKA AGENCIJA ZA NADZOR FINANCIJSKIH USLUGA

565

Na temelju odredbe članka 15. točke 1) Zakona o Hrvatskoj agenciji za nadzor financijskih usluga (»Narodne novine« broj 140/05 i 12/2012), Hrvatska agencija za nadzor financijskih usluga na sjednici Upravnog vijeća održanoj 28. veljače 2014. godine donosi

PRAVILNIK

O IZMJENI PRAVILNIKA O ORGANIZACIJSKIM ZAHTJEVIMA ZA DRUŠTVA ZA UPRAVLJANJE UCITS FONDOVIMA

Članak 1.

U članku 8. Pravilnika o organizacijskim zahtjevima za društva za upravljanje UCITS fondovima (»Narodne novine« broj 85/2013) stavak 1. mijenja se i glasi:

»(1) Društvo za upravljanje dužno je, kada je to primjereno i razmjerno vrsti, opsegu i složenosti poslovanja društva za upravljanje kao i djelatnosti koje obavlja, ustrojiti funkciju interne revizije koja mora biti neovisna od ostalih funkcija društva za upravljanje.«.

Članak 2.

Ovaj Pravilnik stupa na snagu osmog dana od dana objave u »Narodnim novinama«.

Klasa: 011-02/13-04/10

Urbroj: 326-440-14-2

Zagreb, 28. veljače 2014.

Predsjednik

Upravnog vijeća

Petar-Pierre Matek, v. r.

Pravilnik, NN 31/2014-565
## Odluka o postavljanju izvanrednog i opunomoćenog veleposlanika Republike Hrvatske u Mongoliji sa sjedištem u Pekingu

### NN 32/2014 (12.3.2014.), Odluka o postavljanju izvanrednog i opunomoćenog veleposlanika Republike Hrvatske u Mongoliji sa sjedištem u Pekingu

32 12.03.2014 Odluka o postavljanju izvanrednog i opunomoćenog veleposlanika Republike Hrvatske u Mongoliji sa sjedištem u Pekingu

PREDSJEDNIK REPUBLIKE HRVATSKE

567

Na temelju odredbe članka 99. stavka 3. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 5/14 – Odluka Ustavnog suda Republike Hrvatske), članka 22. Zakona o vanjskim poslovima (»Narodne novine« broj 48/96, 72/13 i 127/13) i točke II. podtočke 7. Odluke o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 5. siječnja 2012., te uz prethodni supotpis predsjednika Vlade Republike Hrvatske, klasa: T-018-07/13-01/21, urbroj: 5030115/1-14-11 od 28. veljače 2014., donosim

ODLUKU

O POSTAVLJANJU IZVANREDNOG I OPUNOMOĆENOG VELEPOSLANIKA REPUBLIKE HRVATSKE

Mr. sc. NEBOJŠA KOHAROVIĆ, izvanredni i opunomoćeni veleposlanik Republike Hrvatske u Narodnoj Republici Kini, sa sjedištem u Pekingu, postavlja se i za izvanrednog i opunomoćenog veleposlanika Republike Hrvatske u Mongoliji, sa sjedištem u Pekingu.

Ova Odluka stupa na snagu danom donošenja.

Klasa: 018-07/14-02/10
Urbroj: 71-05-03/1-14-2
Zagreb, 5. ožujka 2014.

Predsjednik
Republike Hrvatske
Ivo Josipović, v. r.

Odluka, NN 32/2014-567
## Rješenje o razrješenju glasnogovornice Vlade Republike Hrvatske

### NN 32/2014 (12.3.2014.), Rješenje o razrješenju glasnogovornice Vlade Republike Hrvatske

32 12.03.2014 Rješenje o razrješenju glasnogovornice Vlade Republike Hrvatske

VLADA REPUBLIKE HRVATSKE

568

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i članka 7. stavka 2. Uredbe o Uredu predsjednika Vlade Republike Hrvatske (»Narodne novine«, broj 145/2013), Vlada Republike Hrvatske je na sjednici održanoj 5. ožujka 2014. godine donijela

RJEŠENJE

O RAZRJEŠENJU GLASNOGOVORNICE VLADE REPUBLIKE HRVATSKE

Razrješuje se IVANA GRLJAK dužnosti glasnogovornice Vlade Republike Hrvatske, na osobni zahtjev.

Klasa: 080-02/14-02/40
Urbroj: 5030115/1-14-02
Zagreb, 5. ožujka 2014.

Predsjednik
Zoran Milanović, v. r.

Rješenje, NN 32/2014-568
## Rješenje o imenovanju glasnogovornika Vlade Republike Hrvatske

### NN 32/2014 (12.3.2014.), Rješenje o imenovanju glasnogovornika Vlade Republike Hrvatske

VLADA REPUBLIKE HRVATSKE

569

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i članka 7. stavka 2. Uredbe o Uredu predsjednika Vlade Republike Hrvatske (»Narodne novine«, broj 145/2013), Vlada Republike Hrvatske je na sjednici održanoj 5. ožujka 2014. godine donijela

RJEŠENJE

O IMENOVANJU GLASNOGOVORNIKA VLADE REPUBLIKE HRVATSKE

Imenuje se NIKOLA JELIĆ glasnogovornikom Vlade Republike Hrvatske.

Klasa: 080-02/14-01/60

Urbroj: 5030115/1-14-02

Zagreb, 5. ožujka 2014.

Predsjednik

Zoran Milanović, v. r.

Rješenje, NN 32/2014-569